เจ๋ง สแกนก่อนนวด สปาเมด หรูหรา ไฮเอนด์ รับประกันติดใจ 
ขับรถมาในซอยลาดพร้าว 18 ตรงเข้ามาเรื่อยเกือบสุดซอย สปาอยู่ทางซ้ายมือตามคำแนะนำเสียงลือ เสียงเล่าอ้างของเหล่าเซเลบคนดังขี้เมื่อยที่ชอบของดี ทั้งบรรยากาศและบริการเอ็กซ์คลูซีฟไม่เหมือนใคร โดยเฉพาะสิ่งที่ทำให้ต้องขับรถเข้ามากับคำเชิญชวนที่ว่า อยากปราบออฟฟิศซินโดมต้องไปที่นี่ คนที่เป็นพนักงานออฟฟิศน่าจะเข้าใจหัวอกคนนั่งโต๊ะทำงานวันละหลายชั่วโมงดี,คู่มือคนเมืองไทยรัฐออนไลน์ พามาเปิดซิงบรรยากาศหรูหราของ สปาเมด (SpaMed) ภายใต้คอนเซปต์ Improve Your Health By Spoiling Yorsel ในซอยลาดพร้าว 18   ,สปาเมด ระดับไฮ บรรยากาศอลังการ,จอดรถท่ามกลางบรรยากาศร่มรื่น ต้นไม้ใหญ่มากมาย โอบล้อมตึกหรูหรา เสร็จสรรพเดินรี่ๆ ผ่านประตูกระจกบานใสใหญ่ สอบถามตามเสียงลือเสียเล่าอ้างของคนดังถึงความเจ๋ง ปรากฏว่า อีกหนึ่งคำที่ทำให้เราสนใจ นอกจากความสวยงามของสถานที่และบรรยากาศกับคอนเซปต์ที่ว่า สปาที่นี่ดูแลระดับเซลล์ ตั้งแต่ตรวจวิเคราะห์ดูพื้นฐาน การทำงานของทุกอวัยวะ การตรวจสอบการอักเสบชั้นลึกและการตรวจดูอายุเซลล์ การปรับดุลยภาพของเซลล์,นอกจากนี้ ยังเน้นความผ่อนคลาย เพิ่มภูมิคุ้มกันในร่างกาย ป้องกันโรคภัยไข้เจ็บในอนาคต เช่นโปรแกรมเสริมสร้างความทรงจำและสมาธิ ผ่อนคลาย สดชื่น ตื่นตัว และข้อดีอื่นๆ อีกมากมาย น่าสนใจ แตกต่างจากสปาที่เคยไปมา ตัดสินใจอยู่นาน เพราะโน่น นี่ก็ดี ที่สุดก็ลงเอยที่ ออฟฟิศซินโดรม อีกหนึ่งคอร์สขึ้นชื่อที่คนดังมานวดกันมากมาย,ถ้าเป็นสปาที่อื่น ต้องไปเปลี่ยนเสื้อผ้าพร้อมกับเข้าห้องนวด แต่ที่นี่ทำเก๋ พาเข้าไปเช็กสภาพร่างกายจากแพทย์ก่อน เพื่อวิเคราะห์ว่าร่างกายผู้มานวดเป็นอย่างไร ต้องนวดส่วนไหนเป็นพิเศษ เราเจอ คุณหมอสมโภช นิปกานนท์ อธิบายคอนเซปต์ ว่า SpaMeD เน้นให้การดูแล รักษาสุขภาพจากสาเหตุที่แท้จริง ผ่านการตรวจวิเคราะห์โดยทีมแพทย์ (แพทย์แผนปัจจุบันและแพทย์แผนตะวันออก) เน้นทางเลือกในการดูแลรักษาที่ดีที่สุดให้กับผู้มารับบริการ ให้การดูแลตั้งแต่กลุ่มสุขภาพดีจนถึงกลุ่มที่มีปัญหาด้านสุขภาพ ให้กลับมามีคุณภาพชีวิตที่ดี ปราศจากโรคภัยไข้เจ็บ มีการบริการในส่วนของ Therapeutic Massage, Salon therapy, Exercise therapy เป็นต้น,สแกนสภาพร่างกายก่อนนวด ,คุณหมอ บอกว่า ปกติทั่วไป สปาเมดนอกเหนือจะเน้นความผ่อนคลาย เพิ่มภูมิคุ้มกันในร่างกาย ป้องกันโรคภัยไข้เจ็บในอนาคตอีกด้วย อย่างคอร์สที่เราเลือก คือ รักษา โรคออฟฟิศซินโดรม สปาที่อื่นอาจจะนวดก่อน แต่ที่นี่เราจะให้แพทย์ทำการตรวจร่างกายว่ามีส่วนไหนที่มีปัญหา และต้องได้รับการดูแลเป็นพิเศษ ,หลังจากคุยกับหมอและเข้าเครื่องตรวจอาการ ปรากฏว่าร่างกายของเรามีปัญหาแทบทุกจุด โดยเฉพาะหลัง ก้น และช่วงขาที่ตึงสุดๆ ราวกับเอ็นแบดมินตัน เมื่อสรุปผลลัพธ์ ต่อมาก็จะมาพนักงานนวดมารับฟังร่วม พร้อมกับระบุตำแหน่งที่เรามีปัญหา เห็นขั้นตอนแล้วก็ไม่ได้ยุ่งยากแบบที่คิด ,รบกวนไปห้องเซาน่า อาบน้ำแล้วก็เปลี่ยนเสื้อผ้าค่ะ ในที่สุดก็ถึงเวลาปราบเจ้าออฟฟิศซินโดรมซะที,ตาทิพย์ สแกน - ตกแต่งหรูหรา,เทอราปิส หรือพนักงานนวด ก็พาเราเดินเข้าห้องเซาน่าหรูหราที่แยกเป็นสัดส่วน โดยห้องที่สปาเมดก็กว้างขวาง สวยงาม ตกแต่งด้วยสีจัดจ้านคล้ายสไตล์ โมร็อกโก โอ่อ่า หรูหรา บางห้องตกแต่งเน้นไม้ ให้อารมณ์อบอุ่น แต่ทว่า ดูทันสมัยสมกับเป็นสปาระดับไฮเอนท์ ด้านในมีอ่างน้ำวนด้านหน้าเป็นกระจกให้อารมณ์ความสบายไร้พันธนาการ เราเข้าไปเตรียมตัวในห้องเซาน่า หลังแยกทางกับเสื้อผ้าในร่างเปลือยเปล่า ใช้เวลาอบอุ่นร่างกายในห้องเซาน่าส่วนตัวราว 15 นาที รู้สึกทันทีว่าระบบหายใจสดชื่น สิ่งสกปรกออกมาตามรูขุมขนมากมาย หลังจากนั้นก็ถึงเวลานวดจริงๆ ซะที,เทอราปิส เล่าว่า ที่นี่คนนวดระดับพระกาฬทั้งนั้น คือทั้งฝีมือดีและมีประสบการณ์สูง ยิ่งได้การวินิจัยของแพทย์เข้ามาร่วม ยิ่งทำให้การวางแผนการนวดได้ง่ายและรักษาได้ถูกจัด,อย่างคุณ ผลออกมาว่ามีปัญหาที่คอ ไหล บ่า และสะโพกซึ่งมีอาการอักเสบอยู่ เหมือนตามีตาทิพย์ - เรานึกในใจ ดีไม่ต้องอาศัยการนวดเดาจับจุดว่า เจ็บปวดจากส่วนนั้น ส่วนนี้ ทำให้เทราปิสทำงานได้ง่ายและตรงปัญหามากขึ้น,พอนอนที่เตียงนวดได้ ความสบายก็เข้ามาเยือน หลับไปตั้งแต่เมื่อไหร่ ไม่รู้ รู้อีกที คอ ไหลบ่า และสะโพก ที่มีอาการปวดร้าวเรื้อรังอยู่ บรรเทาคลาย เบาโล่งสบาย เทราปิสยังแนะนำวิธีรักษาอาการออฟฟิศซินโดรมเอาไว้ให้มารักษาที่บ้านด้วย,เป็นอีกหนึ่งสปาเมด ที่เราแนะนำว่าห้ามพลาดเลยทีเดียว. ,**รู้หรือไม่ว่า** ,1. ตั้งอยู่ในซอยลาดพร้าว 18 ถ้าไปไม่ถูก ก็ถามว่าออฟฟิศนิตยสารเปรียวอยู่ตรงไหน เพราะสปาเมดตั้งอยู่ตรงข้ามกับ นิตยสารเปรียว นั่นเอง,2.สปาเมดมีพื้นที่ทั้งหมด 840 ตร.ม. มีห้องสปามากถึง 11 ห้อง ,3.สำหรับการเดินทาง จากถนนลาดพร้าวเข้าซอยลาดพร้าว 18 ตรงเข้ามาเรื่อยๆ เกือบสุดซอย จะเห็นหมู่บ้านอยู่เจริญ ให้เลี้ยวขวาเข้ามาที่แยก 12 ตรงเข้ามา 500 เมตร สปาอยู่ทางซ้ายมือ ถ้ายังไปไม่ถูก สอบถามเส้นทางได้ที่ 0-2938-4888 ,4.ที่นี่เปิดให้บริการวันอังคาร - วันอาทิตย์ โดยที่นี่มีเทราปิส 9 คน พยาบาล 3 คน แพทย์แผนปัจจุบัน 2 คน และแพทย์แผนไทย 2 คน โดยแต่ละคนต้องมีประสบการณ์ 5 ปีขึ้นไป
คู่มือคนเมืองไทยรัฐออนไลน์พามาเปิดซิงบรรยากาศหรูหราของ สปาเมด (SpaMed) ภายใต้คอนเซปต์ Improve Your Health By Spoiling Yorselในซอยลาดพร้าว 18   
คู่มือคนเมือง,สปาเมด,SpaMed,สปาซอยลาดพร้าว,สปาไฮโซ,สปาแก้ออฟฟิศซินโดรม,สปาลาดพร้าว,สปาที่ไหนดี,สปาไฮเอนท์,ข่าว,ไลฟ์สไตล์,ข่าวไลฟ์สไตล์,ข่าวไทยรัฐออนไลน์